Държавен вестник, бр. 6, 2021 г., стр. 15

БРОЙ  6	
Д Ъ Р Ж А В Е Н  В Е С Т Н И К 	
СТР.  15  
Чл. 38. За заседанията на състава на 
Дисциплинарната комисия се води писмен 
протокол. При поискване страните могат да 
получат копие от протокола.
Чл. 39. (1) Решенията на състава се вземат 
с мнозинство. 
(2) Решението е писмено и съдържа дата, 
юрисдикция и приложими правила, подробна 
фактическа информация, извършеното нару-
шение на антидопинговите правила, прило-
жими последици и мотиви, начини и срок за 
обжалване от спортиста или другото лице, 
както и подписи.
(3) Решенията се изпращат незабавно от 
Дисциплинарната комисия до Антидопинговия 
център. Антидопинговият център изпраща 
решението до спортиста или другото лице 
и до другите антидопингови организации с 
право на обжалване по чл. 40, ал. 6 – 10. Ан-
тидопинговият център изпраща резюме на 
решението на английски език на другите 
антидопингови организации с право на об-
жалване по чл. 40, ал. 6 – 10 и го докладва 
незабавно в АДАМС. Решенията се връчват 
лично или на представител на адреса, който 
е посочен по преписката. Когато адресатът не 
е намерен на посочения адрес, решението се 
връчва на настоящия му адрес, а при липса 
на такъв – на постоянния.
(4) На страната може да се връчи решение 
и на посочен от нея електронен адрес. То се 
смята за връчено с постъпването му на по-
сочения електронен адрес.
(5) Когато решението не може да бъде 
връчено по начините, указани в ал. 3 и 4, то 
се изпраща на лицензираната спортна орга-
низация на спортиста или на другото лице, 
ако е приложимо, и се счита за връчено на 
адресата от момента на получаването му от 
лицензираната спортна организация. Ако 
уведомяването се извършва от лицензираната 
спортна организация, тя трябва да потвърди 
писмено на Антидопинговия център, че е 
извършила уведомяването.
Чл. 40. (1) Решенията на Дисциплинарната 
комисия, на изпълнителния директор на Ан-
тидопинговия център и на Българския спортен 
арбитраж могат да бъдат обжалвани, като 
обжалването не спира изпълнението им, освен 
ако апелативният орган реши друго. Обхватът 
на обжалване включва всички въпроси, които 
се отнасят до материята, и по никакъв начин 
не е ограничен до първоначално разгледаните 
на по-предишна инстанция въпроси. Всяка 
страна по обжалването може да представи 
доказателства, правни аргументи и претенции, 
които не са били представени пред първата 
изслушваща инстанция, стига само те да се 
базират на същото основание или на същите 
общи факти или обстоятелства, повдигнати 
или засегнати в изслушването пред първата 
инстанция.
(2) В случаите, когато САА има правото 
да обжалва и никоя страна по делото не 
обжалва окончателно решение в обсега на 
производство на Антидопинговия център, 
САА може да обжалва това решение ди-
ректно пред САС, без да е необходимо да 
изчерпва предвидените способи за обжал-
ване при производство на Антидопинговия 
център. При вземането на решение САС не 
се съобразява с преценката на инстанцията, 
чието решение е обжалвано.
(3) По реда на този член се обжалват само:
1. решения на Дисциплинарната комисия 
и на изпълнителния директор на Антидо-
пинговия център, че е извършено нарушение 
на антидопинговите правила, решения за 
налагане или неналагане на евентуалните 
последици за нарушения на антидопинговите 
правила, както и решения, че няма извършено 
нарушение на антидопинговите правила;
2. решения на изпълнителния директор на 
Антидопинговия център и на Дисциплинарна-
та комисия, постановяващи прекратяване на 
производството за антидопингово нарушение, 
поради процедурни причини (включващи 
например давност);
3. решение на САА да не прави изключение 
от изискването за шестмесечно предизвестие 
на отказал се спортист да се завърне към 
състезателна дейност съгласно чл. 19, ал. 11;
4. решение на САА, възлагащо управление 
на резултати съгласно чл. 7.1 от Кодекса;
5. решения на изпълнителния директор 
на Антидопинговия център да не представя 
неблагоприятен аналитичен резултат или 
атипичен резултат като нарушение на антидо-
пинговите правила или решение да прекрати 
разглеждането на нарушение на антидопин-
говите правила след проведено разследване 
в съответствие с МСУР;
6. решение за налагане или за отмяна на 
временно отстраняване в резултат на пред-
варително изслушване;
7. неспазване от страна на Антидопинговия 
център на чл. 7.4 от Кодекса;
8. решение, постановяващо липса на ком-
петентност на Антидопинговия център във 
връзка с вземането на решение по повод на 
предполагаемо нарушение на антидопинговите 
правила или последиците от него;
9. решение да спре или да не спре после-
дици или да възобнови или да не възобнови 
последици по чл. 10.7.1 от Кодекса;
10. неспазване на чл. 7.1.4 и чл. 7.1.5 от 
Кодекса; 
11. неспазване на чл. 46, ал. 1;
12. решение по чл. 10.14.3 от Кодекса;
13. решение на изпълнителния директор 
на Антидопинговия център да не признае 
решение на друга антидопингова организация 
съгласно чл. 41, и
14. решение в случаите по § 7 от преходните 
и заключителните разпоредби. 
(4) В случаите, произтичащи от участие в 
международни спортни прояви, и в случаи-
те на замесени спортисти на международно